പെട്ടി വണ്ടിയുമായി സന്തോഷ് പണ്ഡിറ്റ്, കണ്ണ് നിറഞ്ഞ് കൈ കൂപ്പി അമ്മ പലപ്പോഴും നടനും സംവിധായകനുമായ സന്തോഷ് പണ്ഡിറ്റിന്റെ പേരില് പല വിവാദങ്ങളും ഉയരാറുണ്ട്. ഇപ്പോള് സ്റ്റാര് മാജിക് വേദിയില് താരത്തെ വിളിച്ചു വരുത്തി അപമാനിച്ചു എന്ന വിവാദമാണ് പുകയുന്നത്. എന്നാല് ഇതൊന്നും തന്നെ തളര്ത്തുന്നതല്ലെന്ന് വ്യക്തമാക്കിയിരിക്കുകയാണ് നടന്. സന്തോഷ് പണ്ഡിറ്റിന്റെ സിനിമകളെ കുറിച്ച് വ്യത്യസ്ത അഭിപ്രായങ്ങള് ഉണ്ടെങ്കിലും അദ്ദേഹം ചെയ്യുന്ന സാമൂഹിക പ്രവര്ത്തനങ്ങള്ക്ക് എപ്പോഴും വലിയ പിന്തുണയാണ് സമൂഹത്തില് നവിന്നും ലഭിക്കുന്നത്. പലപ്പോഴും തന്നെ ആവശ്യങ്ങള് പരഞ്ഞ് സഹായം ചോദിച്ച് എത്തുന്നവരെ കഴിയുന്ന വിധത്തില് സഹായിക്കാറുള്ള ആളാണ് സന്തോഷ് പണ്ഡിറ്റ്. ഇപ്പോള് ജീവിതം പ്രതിസന്ധിയിലായ കുടുംബത്തിന് ഒരു പെട്ടി വണ്ടിയും അതിലേക്ക് ആദ്യ ഘട്ടമായി വില്പ്പനയ്ക്ക് ഉള്ള സാധനങ്ങളും വാങ്ഘി നല്കിയിരിക്കുകയാണ് അദ്ദേഹം. പത്തനംതിട്ട ജില്ലായിലെ ആറന്മുള ഏലന്തൂരിലെ ലക്ഷം വീട് കോളനിയിലാണ് സന്തോഷ് സഹായവുമായി എത്തിയത്. അതേസമയം സ്റ്റാര് മാജിക്കില് സന്തോഷ് പണ്ഡിറ്റിനെ വിളിച്ചുവരുത്തി നവ്യ നായര്, നിത്യ ദാസ്, ലക്ഷ്മി നക്ഷത്ര എന്നിവര് ചേര്ന്ന് അപമാനിച്ചു എന്ന ആരോപണം ഉയര്ന്നിരിക്കുകയാണ്. സംഭവത്തില് പ്രതികരിച്ച് സന്തോഷ് പണ്ഡിറ്റ് തന്നെ രംഗത്ത് എത്തിയിരുന്നു. സന്തോഷ് പറഞ്ഞതിങ്ങനെ ,സ്റ്റാര് മാജിക്കുമായി ബന്ധപ്പെട്ട് ഒരു വിവാദം സോഷ്യല് മീഡിയയില് ഉണ്ടാകുന്നുണ്ട്. എല്ലാവരും എന്നോട് ചോദിക്കുന്നുണ്ട് എന്താ സംഭവിച്ചതെന്ന്. വര്ഷങ്ങള്ക്കത് മുമ്ബ് ഞാന് പങ്കെടുത്ത ഒരു ശ്രീകണ്ഠന് നായര് ഷോ ഉണ്ടായിരുന്നു. അതില് കൂട്ടം ചേര്ന്ന് ഒരു നൂറ് മിമിക്രിക്കാര് അറ്റാക്ക് ചെയ്തു. അതിന് ഞാന് മറുപടി പറഞ്ഞതാണ്. അതിന്റെ ഒരു ഡവലപ്ഡ് വേര്ഷന് ആണ് ഇപ്പഴത്തെ വിവാദം എന്നാണ് എനിക്ക് തോന്നിയത്. സംഭവിച്ചത് ഇതാണ്, ഇവരുടെ ഒരു പരിപാടിയില് ഞാന് അതിഥിയായിട്ട് പോകുന്നു. അവിടെ എന്നെ പോലെ തന്നെ അതിഥിയായിട്ട് വന്ന പഴയ രണ്ട് നടിമാര്, ചില സിനിമകളില് ഒക്കെ അഭിനയിച്ച പ്രശ്തരായ രണ്ടു നടിമാര് അവിടെ ഉണ്ടായിരുന്നു. ഇവര് എന്റെ ബ്രോക്കര് പ്രേമചന്ദ്രന്റെ ലീലാവിലാസങ്ങള് എന്ന സിനിമയിലെ ഒരു പാട്ട് എന്നോട് പാടാന് പറഞ്ഞു. ഞാന് പാട്ട് പാടിയപ്പോള് ഗജിനി സിനിമയിലെ സുട്രും വിഴി ചൂടാതെ എന്ന പാട്ട് ഇവര് ഇതിന്റെ കൂടെ പാടുകയും ഈ പാട്ടില് നിന്നും അടിച്ചു മാറ്റിയതാണ് എന്ന് സ്ഥാപിക്കാന് ഒരു ശ്രമവും ഇവര് നടത്തി. ഞാന് വേറൊരു പാട്ട് പാടിയപ്പോള് അതും ഈ പാട്ടില് നിന്നും അടിച്ച് മാറ്റിയതാണെന്ന് ഇവര് പറയുന്നു. ഞാന് പാടുമ്ബോള് എനിക്ക് അനുസരിച്ച് ഇവര് ഓര്ക്കസ്ട്ര വായിക്കും, അവര് പാടുമ്ബോള് അവര്ക്ക് അനുസരിച്ചും. ഇവര് പാട്ടു പാടി കഷ്ടപ്പെട്ട് പ്രൂവ് ചെയ്യാന് ശ്രമിക്കുകയാണ്. ആദ്യം ഞാന് വിചാരിച്ചും ബൈ ചാന്സ് ആണെന്ന്, തുടര്ന്ന് വന്നപ്പോള് എനിക്ക് തോന്നി ഇത് സ്ക്രിപ്റ്റഡ് ആവാം എന്ന്. സന്തോഷ് പണ്ഡിറ്റിന്റെ കരിയര് തകര്ക്കാനായി, സന്തോഷ് പണ്ഡിറ്റ് മറ്റു പാട്ടുകളില് നിന്ന് അടിച്ചു മാറ്റിയാണ് പാട്ട് ഉണ്ടാക്കുന്നതെന്ന് വരുത്തി തീര്ക്കാന് വേണ്ടി ഇവര് ഗെയിം കളിക്കുന്നതാണ് എന്ന് എനിക്ക് തോന്നി. അതിന് ഞാന് അവസാനമായി മറുപടി പറയുന്നുണ്ട്. നമുക്ക് ഏത് പാട്ടും ഒരു 72 രീതിയിലാണ് ചാര്ട്ട് ചെയ്യുന്നത്. പിന്നെ ഓരോ പാട്ടിനെയും പുതുമയുള്ളതാക്കി എടുക്കുകയാണ്. ഞാനൊരു മ്യൂസിക് ഇട്ടാല് നിങ്ങള്ക്ക് ഒരു നൂറ് പാട്ട് പാടാന് കഴിയും. അത് അടിച്ചു മാറ്റിയത് എന്നല്ല. എന്റെ പാട്ട് അടിച്ചു മാറ്റിയതാണ് എന്ന് തെളിയിക്കാന് നിങ്ങള് എന്റെ സിനിമയിലെ പാട്ടിന്റെ കരോക്ക ഇട്ട് ഗജിനിയിലെ പാട്ട് പാടുക. അത് പറ്റുകയാണെങ്കില് ഓകെ അടിച്ചു മാറ്റിയതാണ് എന്ന് സമ്മതിക്കാം.